CELEX: 62011FN0118
Language: mt
Date: 2011-11-11 00:00:00
Title: Kawża F-118/11: Rikors ippreżentat fil- 11 ta’ Novembru 2011 — ZZ vs Il-Kummissjoni

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/70
            
         
      Rikors ippreżentat fil-11 ta’ Novembru 2011 — ZZ vs Il-Kummissjoni
      (Kawża F-118/11)
      (2012/C 25/137)
      Lingwa tal-kawża: it-Taljan
      
         Partijiet
      
      
         Rikorrent: ZZ (rappreżentant: G. Cipressa, avukat)
      
         Konvenuta: Il-Kummissjoni Ewropea
      
         Suġġett
      
      L-annullament tad-deċiżjoni impliċita tal-Kummissjoni li tirrifjuta li tadotta deċiżjoni dwar l-oriġini professjonali tal-marda tar-rikorrent.
      
         Talbiet tar-rikorrent
      
      
                  —
               
               
                  jannulla d-deċiżjoni ta’ rifjut tal-Kummissjoni jew li din hija responsabbli għaliha, indipendentement mill-mod kif dan ir-rifjut seħħ u kemm jekk huwa parzjali jew totali, tal-kapijiet tat-talba tar-rikorrent tat-30 ta’ Ġunju 2011, mibgħuta lill-Kummissjoni Ewropea mir-rappreżentant legali pro tempore tiegħu u lill-Awtorità tal-Ħatra tal-Kummissjoni;
               
            
                  —
               
               
                  jikkonstata l-fatt li l-Kummissjoni naqset b’mod illegali milli tadotta deċiżjoni, skont u b’applikazzjoni tal-Artikolu 78 tar-Regolamenti tal-Persunal tal-Unjoni Ewropea, dwar l-oriġini professjonali tal-kundizzjoni li wasslet għall-irtirar tar-rikorrent stabbilit bid-deċiżjoni tat-30 ta’ Mejju 2005, jew għall-inqas milli twettaq reviżjoni tad-deċiżjoni inkwistjoni adottata minnha, quod incertum est, fil-mument meta adottat id-deċiżjoni tat-30 ta’ Mejju 2005;
               
            
                  —
               
               
                  jikkundanna lill-Kummissjoni tħallas lir-rikorrent is-somma ta’ EUR 4 250,00, liema somma, jekk u sa fejn ma titħallasx lir-rikorrent, toħloq interessi favurih b’rata ta’ 10 % fis-sena u b’kapitalizzazzjoni annwali minn għada u sal-ġurnata meta jsir il-ħlas imsemmi;
               
            
                  —
               
               
                  jikkundanna lill-Kummissjoni tħallas lir-rikorrent is-somma ta’ EUR 50,00 kuljum minn għada u sal-180 ġurnata wara l-1 ta’ Lulju 2011, għal kull ġurnata li matulha tibqa’ tippersisti l-astensjoni inkwistjoni, liema somma ta’ EUR 50,00 għandha titħallas kuljum u, jekk ma titħallasx jew sa fejn ma titħallasx, toħloq interessi favur ir-rikorrent b’rata ta’ 10 % fis-sena u b’kapitalizzazzjoni annwali, mill-għada tal-ġurnata meta l-ħlas imsemmi kellu jsir u sal-ġurnata meta jsir il-ħlas;
               
            
                  —
               
               
                  jikkundanna lill-Kummissjoni tħallas lir-rikorrent is-somma ta’ EUR 60,00 kuljum għal kull ġurnata supplimentari li matulha tippersisti l-astensjoni inkwistjoni, mill-181 ġurnata wara l-1 ta’ Lulju 2011 sal-270 ġurnata wara din id-data, liema somma ta’ EUR 6 000 għandha titħallas kuljum u, jekk ma titħallasx jew sa fejn ma titħallasx, toħloq interessi favur ir-rikorrent b’rata ta’ 10 % fis-sena u b’kapitalizzazzjoni annwali, mill-għada tal-ġurnata meta l-ħlas imsemmi kellu jsir u sal-ġurnata meta jsir il-ħlas;
               
            
                  —
               
               
                  jikkundanna lill-Kummissjoni tħallas lir-rikorrent is-somma ta’ EUR 75,00 kuljum għal kull ġurnata supplimentari li matulha tippersisti l-astensjoni inkwistjoni, mill-271 ġurnata wara l-1 ta’ Lulju 2011 sat-360 ġurnata wara din id-data, liema somma ta’ EUR 75,00 għandha titħallas kuljum u, jekk ma titħallasx jew sa fejn ma titħallasx, toħloq interessi favur ir-rikorrent b’rata ta’ 10 % fis-sena u b’kapitalizzazzjoni annwali, mill-għada tal-ġurnata meta l-ħlas imsemmi kellu jsir u sal-ġurnata meta jsir il-ħlas;
               
            
                  —
               
               
                  jikkundanna lill-Kummissjoni tħallas lir-rikorrent is-somma ta’ EUR 100,00 kuljum għal kull ġurnata supplimentari li matulha tippersisti l-astensjoni inkwistjoni, mit-361 ġurnata wara l-1 ta’ Lulju 2011 sa kemm iddum l-astensjoni inkwistjoni, liema somma ta’ EUR 100,00 għandha titħallas kuljum u, jekk ma titħallasx jew sa fejn ma titħallasx, toħloq interessi favur ir-rikorrent b’rata ta’ 10 % fis-sena u b’kapitalizzazzjoni annwali, mill-għada tal-ġurnata meta l-ħlas imsemmi kellu jsir u sal-ġurnata meta jsir il-ħlas;
               
            
                  —
               
               
                  jikkundanna lill-Kummissjoni Ewropea għall-ispejjeż.